Masjafas

Masjafas () – miestas šiaurės vakarų Sirijoje, Hamos muchafazoje, Oronto slėnyje, 40 km į vakarus nuo Hamos. Svarbus kelių mazgas: plentai į Hamą, Banijasą, Tartusą, Homsą.

Pilis 

Masjafas žymus savo didele viduramžių pilimi, pastatyta ant 20 m aukščio piliakalnio. Manoma, kad pilis pastatyta Bizantijos laikais. Vėliau ji rekonstruota izmailitų, mameliukų, osmanų. Izmailitai pilį užėmė 1141 m., vėliau ji buvo įtvirtinta Rašido ad Din Sinano. Nuo XII a. vid. iki XIII a. pab. Masjafo pilis buvo izmailitų emyrato sostinė. 1176 m. pilį nesėkmingai bandė užimti Saladinas (ją gynė elitiniai izmailitų kariai – asasinai). 1260 m. pilį apgulė mongolai, tačiau izmailitai sudarė sąjungą su mameliukais ir antpuolį atrėmė. 1270 m. Masjafo pilį užėmė mameliukų sultonas Bajbarsas I. 1830 m. pilį apgriovė Ibrahimo Pašos armija.

Sirijos miestai